السلام عليكم ورحمة الله وبركاته الحمد لله رب العالمين له الحمد الحسن وسناء جميل واشهد ان لا اله الا الله وحده لا شريك له واشهد ان محمدا عبده ورسوله وبعد
فنسأل الله سبحانه وتعالى ان يسددنا واياكم لكل خير ويمن علينا وعليكم بعلم نافع وعمل صالح ونسأله ان يرزقنا واياكم رزقا طيبا سهلا ميسورا رضيا مرضيا ونسأله عيشة نقية وميتة سوية
ونسأل الله مردا غير مخز ولا فاضح ونسأله سبحانه وتعالى اني ابشرنا بما يسرنا ويكف عنا ما يضرنا ويثبت يقيننا ويرزقنا حلالا يكفينا يبعد عنا كل شر يؤذينا ونسأل الله سبحانه وتعالى
الا يجعل حاجتنا بيد احد من خلقه ويكفينا به عمن سواه واسأل الله ان يطيب جراح كل مكلوم وان يهدينا واياكم الى احسن الاخلاق فلا يهدي لاحسنها الا هو ونسأله سبحانه وتعالى ان يجعل لنا
مع ذكورة هذا اليوم ما يجملنا عنده ويستر قلوبنا ويفرج كروبنا ونسأله سبحانه وتعالى ان يحفظ علينا النعمة ونعيده من زوالها نسأل الله ان يعتقنا واياكم من النيران طيب الله اوقاتكم بكل خير
واسأل الله سبحانه وتعالى ان ينفع بنا وبكم حيثما كنا وكنتم تكلمنا عن الطاعة بسلسلة التزكية. نسأل الله ان يزكي قلوبنا وقلوبكم وقلنا ان في خصائص للطاعة وقلنا ان الخصائص للطاعة ديت يعني ان الطاعة فيه خصائص لها. فيه صفات للطاعة
بمؤشرات لها ان احنا نقدر نقول ان ان الطاعة دي الطاعة مصبوغة بالعبودية لله وكنا من كنا من اوصاف الطاعة الشمولية وقلنا الاتباع واتكلمنا عن الاتباع كويس فاسأل الله ان يجعلنا واياكم من الذين يتبعون حق الاتباع
وذكرنا ايه التحديات اللي ممكن تقابلنا في الاتباع وقلنا ان من الاوصاف والخصائص للطاعة التي ينبغي ان تكون هي الفورية. يعني ايه الفورية يعني انا عم يصل لي حديث او يصل لي نص
هذا النص من النصوص الشرعية المفترض ايه اللي يحصل اول ما يصل لي النص انا عرفت خلاص ان ده آآ من كلام الله سبحانه وتعالى او من كلام رسوله صلى الله عليه وسلم
لو انا طائع حق الطاعة مفترض اعمل ايه اذا امر الله بشيء لا ينبغي ابدا التأخير الا اذا سمح لك الشرع بالتأخير فيكون التنفيز على الفور وده احد الفروق الرائعة
والجوهرية بيننا وبين اشرف دين خلقه الله سبحانه وتعالى بعد الانبياء هو جيل الصحابة كان عندهم منهج التلقي في التنفيز عالي اوي اوي اوي الصحابة بيصلوا العصر او ركعتين خلصوا
وهما في الركعة التالتة اتى اليهم رجل وقال الا ان القبلة قد تغيرت بيقول لهم يا جماعة الخير انتبهوا هم كانوا بيصلوا الى جهة بيت المقدس فانزل الله ان يصلوا الى الكعبة
الطبيعي يعني اي حد يعمل ايه؟ طب نصلي الركعتين اللي باقيين صح هي جت على التالتة والرابعة ما خلاص الموضوع ينتهي بسرعة لكن ماذا فعل الصحابة رضي الله عنهم والله يا جماعة الصحابة صحابة
وبيربونا بافعالهم الركعة التالتة والرابعة كانت جهة الكعبة وعارفين عشان يعملوا اللقطة دي هيعملوها ازاي هيلف مية وتمانين درجة هيلف لفة كاملة يعني هين لو كان بيبص قدام هيبص ورا بالزبط
ايه الجمال ده اه انتم عارفين ايه اللي خلاهم يعملوا كده هم كان في زهنهم مفهوم عالي قوي مفهوم ان هو عبد ان هو عبد وان الرب سيده خالقه وهو كل حاجة بيعملها
من باب العبودية ومن باب ارضاء سيده انه يسعى في مرض سيده فهو هو عنده كده ده طريقة التفكير عندهم ده الويندوز اللي موجود. هو انا هصلي التالتة والرابعة ليه
عشان طاعة طاعة لمين؟ لربي. مع ربك لا يريد ان التالتة والرابعة هتكون اتجاه ده خلاص انا في الناحية التانية بس شوفتوا الامور بسيطة ازاي عندهم ما عندهمش الكلكعة الكعبة الكبيرة دي ما عندهمش
اصل لو ممكن واصل الدماء والمفترض واه والرؤية بتقول والعرف بيقول وان كان الاصل اه الكعبة دي تكون عندك انت هو سمع ان الله قال انتهى سبحان الله في واحد اسمه نبيه ابن وهب
بيقول ان النبي صلى الله عليه وسلم اه يوم بدر ولما اقبل بالاسرى عارفين النبي اسر يوم بدء سبعين من آآ كفار مكة قال النبي استوصوا بالاسارى خيرا الامر ده سهل تنفيزه ولا صعب
الامر ده سهل تنفيزه ولا صعب الامر ده عشان تعرف يعني ايه اسلام الامر ده انت ممكن تعيش طول حياتك ولا تراه في كل الحروب اللي انت شايفها ليل نهار بتم على وجه الارض
ديبا واحد بيحاربك ورافع السيف وقعد يتخانق معاك وانت بتحاول تقتله وهو بيحاول يقتلك المهم استسلم او انت عرفت تمسكه واخزته من ساعة ما تمسكه بايدك ممنوع الضرب ممنوع الاهانة
ممنوع السب شف شف القرآن يقول لك ايه ويطعمون الطعام على حبه مسكينا ويتيما واسيرا يا اه القرآن بيثني على ناس الا هيفجرونها تفجيرا الناس دي من ضمن اعمالهم يطعمون الطعام على حبه. يعني كان بيتخانق معه دلوقتي
وقاعد يقاتله وممكن على فكرة اللي انت بتقاتله يكون قتل والدك وقتل ابنك وانت قاعد تقاتله فمرة واحدة اتأسر الشرع يجي يقول لك ايه اتأسرت اتأسر؟ اه مسكته بايدك اه
الشرع يرغبك في الوقت ده بايه انك لو معاك سندوتش معك اكل وانت جعان وحابب جدا الاكل ده القرآن يرغبك ان تطعمه على حب هذا الطعام. اعطيه ايه ده بقى ان شاء الله؟ هو انت كنت بتقاتله ليه
انا كنت بقاتله ليه؟ عشان هو وحش طيب وبرضو هو اي واحد وحش كافر انت بتقاتله لأ انا كنت اقاتله لاعلاء كلمة الله يعني انت بتقاتله لله؟ اه يا عم الحاج متأكد؟ اه والله انا بقاتله لله. طيب الله الذي تقاتل من اجله يقول
قولوا لك ان اسرته فلابد ان ينتقل الامر الى منزلة الاحسان معه ان تطعمه انما نطعمكم لوجه الله. اما لي انا ده انبحك ده انت كنت بتقاتلني من شوية! ده انت كان عليك رمية سهم
فدلوقتي انتهى. دي ما يعملهاش الا ناس لغوا انفسهم تماما دول ناس برة المشهد ما حدش يعرف يعملها دي بقى يا جماعة عشان كده يا جماعة الاخلاص ييسر العسير ييسر الله به العسير. اي امر صعب
يهونه ان تكون مخلصا خشي اعتزري لها وقولي لها انا اسفة لا لا لا ومش عارف ايه والكلام ده وبتاع اما بيكون الامر لله الدنيا بتنتهي طبعا يكون الامر فيه الاهواء
وان الاجواء آآ حاضرة قوي. اجواء النفس خلاص فالنبي يقول استوصوا بالاسارى خيرا شوف بقى كل حروب دولة عظمى ومش عظمى والكلام الكتير اللي بتسمعوه ايه بتاع البروباجاندا ده شوف كده بيتعاملوا ازاي مع العصارة
والحبس الانفرادي وممنوع حد يتكلم وممنوع وممنوع وبهدلة الناس سبحان الله يقول النبي للصحابة وهم طالعين من غزوة بدر وكان معهم وكان الطرف التاني الطرف التاني يا جماعة مش واحد كان بيرخم عليهم الطرف التاني كان ابو جهل والوليد ابن
المغيرة طقم تاني خالص يقول النبي استوصوا بالاسارى خيرا مصعب بن عمير من سادات الصحابة كان ليه اخ اسمه ابو عزير ابو عزيز كان ليه؟ يا اخ اسمه ابو اقعد ايه؟ عزيز ابن عمير
كان في الاثر ابو عزيز مرة بمصعب بن عمير وكان في رجل من الانصار يأسره فمصعب شوفوا برضو الانتصار على الهواء المصعب ده اخويا بقى مش يمسكه اخويا وحبيب قلبي ومعلش وبتاع وانا هفكك عن ما يناموا كلام لا لا لا دينك اسلام
فقال مصعب وهو ينزر للانصاري الذي يمسك باخيه شد يدك بها. بقول له امسكه كويس فان امه ذات متاع لع لها تفديه منك شف شف الكلمة دي هو عداها. لكن شف الكلام الجاي بيحكيه بيقول ايه بقى؟ الاسير ده. اخو مصعب
يقول وكنت في رهط من الانصار. يعني انا كنت ايه وسط الانصار حين اقبلوا بي من بدر فكانوا اذا قدموا غداءهم وعشاءهم لو الاكل اتحط قدامهم خصوني بالخبز واكلوا هم التمر
ياكلوا هم التمر ويدوا له هو الاكل قصوني بالخبز واكلوا التمر طب انت راجل كافر واسير وكنت بتقاتلنا من شوية ايه اللي خلاهم يعملوا كده؟ شف بيقول ايه ابو عزيز
قال اي كانوا اذا قدموا غداءهم وعشاءهم خصوني بالخبز واكلوا التمر لوصية رسول الله اياهم بنا يا سلام هو كده بس؟ لا شف الكلام الجميل ما تقع في يد رجل منهم كسرة خبز الا نفحني بها
ايه الجمال ده بقى يا جماعة يقول اي واحد منهم حتة خبز تيجي عليه بس نفحني عارف يقول لك ايه يا عم ما هو ما فيش نفحات ولا ايه وشوف بقى اللي بيديك النفحة بيديها لك وهو عامل ازاي
كل ده ليه؟ عشان الاهواء عشان هو نفسه كده مستحيل. ازا كان من شوية كان بيتخانق معي بالسيف طب دلوقتي دين يا جماعة دين تيجي تقول لها اعملي كزا تقول لي لأ مش قادرة
ومش هعمل وليه وياخد عليا ليه ومش عارف ايه عشان انتي حاطة نفسك في المشهد لو اتعاملت مع الدين خلاص سيف على هذا الجسد العصي وهذه المشاعر الابية الموضوع كده انتهى؟ لا لسه
كل ده كل ده ولسه كمان. يقول ايه بقى قال الا نفحني بها قال فاستحي فارده على احدهم. يقول انا استحي فاداها له تاني قال فيردها علي ما يمسها ما يمسكهاش خلاص انتهت مش بتاعتي
ايه الجمال ده اي دين يفعل في هؤلاء هذا الامر والله العزيم حاجة ضخيمة في واحد اسمه مصعب ابن الزبير اه مصعب بن الزبير ده جا له خبر ان في واحد من الانصار
قال عليه كلمة واحد من الخدم عند الانصار قال عليه كلمة فهمده. يعني ايه همد؟ يعني هم ان يضربوا. وهم انه ايه؟ يمد ايده عليه فدخل عليه خادم رسول الله. انس رضي الله عنه وصلى الله على
النبي صلى الله عليه وسلم فقال له هو شيخ مصعب بن الزبير ادايق ورايح يتخانق مع مين؟ مع الراجل اللي البسيط ده لان قال كلمة في مصعب ابن الزبير قال انس يا مصعب
سمعت رسول الله صلى الله عليه وسلم يقول استوصوا بالانصار خيرا اقبلوا من محسنهم اقبلوا من محسنهم وتجاوزوا عن مسيئهم بيقول انا سمعت النبي بيقول استوصوا بالانصار خيرا او معروفا
خدوا واقبلوا من المحسن وتجاوزوا عن المسيء لو انت مكان مصعب ابن الزبير وقاعد عند الحجر امام الكعبة وفي ليلة القدر هتعمل ايه واللي يعني الايمانيات نازلة ترف عليك وابو عبيدة يعني هو سالم ابن مولى ابي حذيفة اللي بيصلي بكم في الحرم. هتعمل ايه
قل لي اعلى شف انا حطيتك في جو ايماني عامل ازاي؟ قل لي هتعمل ايه هسكت اقول له جزاك الله خيرا خلاص الله يسامحه الله يهديه صح اه لكن هم ما كانوش كده
هم كانوا حاجة تانية خالص فالقى مصعب نفسه عن سريره. كان قاعد عليه على سرير كده قاعد زي على ايه كنبة كده فالقى نفسه والزق خده بالبساط. حط خده على الارض. وقال امر رسول الله على الرأس
والعين ثم تركها. الراجل قدامه وهيتخانق معه اول ما قال له كده راح نازل من على السرير بتاعه نزل من على الكرسي استحضر كده دلوقتي انت داخل على المحافز وهو ناوي يأزي حد
داخل على حد ليه منصب وناوي يأزي حد ففي واحد يدخل يزكره بحديس لرسول الله يروح نازل من على المكتب وايه وقدامه اللي هيأزيه. كان قايم يضربه. ويروح نازل من على المكتب. حاطط وشه على الارض. خده على الارض. ويقول امر رسول
لا على الرأس والعين هم يا جماعة الناس دي مش زينا ولا ايه هي الناس ديت مفترض مش زينا حاجة مختلفة تماما عشان تعرفوا يعني ايه صحابة ويعني ايه ناس تربت على يد الصحابة
ابو ثعلبة الخشني ده صحابي بيقول كان الناس اذا نزلوا منزلا تفرقوا في الشعاب والاودية. يعني ايه؟ يعني بيقولوا تكون مع النبي طالعين غزوة رايحين مشوار وبالليل واحنا برة المدينة في
فهنقعد بقى ونريح شوية هنعمل ايه؟ كانوا يتفرقوا في الشعاب والاودية. يعني كل اتنين كده واخدين بعض وقاعدين على جنب كده وبتاع. انتم عارفين كده مسلا بمجموعة نازلة رايحة مشوار ولا رايحة رحلة ولا معسكر فيجي يريحه كده في الطريق فتلاقي كل خمسة كده واخدين جانب كده وقاعدين مع بعض كده انت قاعد عند
بنزينة وده قاعد عند مش عارف الايه الشاي وده قاعد عند المصلى وتبقوا فاهمين واخدين بالكم بقول كنا كان الناس ازا نزلوا منزلا لو نزلوا بالليل في مكان يعني وعاوزين يريحوا تفرقوا في الشعاب والاودية
فقال النبي صلى الله عليه وسلم ان تفرقكم ان تفرقكم بهذه الشعاب والاودية انما ذلكم من الشيطان. يعني بقول ده مش صحيح يا جماعة خلاص كده؟ طب يعملوا ايه بقى
ما عادوش يتفرقوا وخلاص صح يقول ابو ثعلبة فلم ينزل بعد ذلك منزلا يعني عمرنا ما كنا معه. وجينا في يوم من الايام الا انضم بعضهم الى بعض حتى يقال لو بسط عليهم ثوب لعمهم
يعني لو جبت ملاية كده ونشرتها تاخدهم كلهم شو احب اقول له على فكرة انت بس ريحة العرق وعلى فكرة اصل انا ما بحبش حد يقرب مني وما فيش حد مش عارف ايه والكلام ده كله يا جماعة الناس ديت بيلغي هو يا جماعة عرف من اول سورة العلق
هناك مخلوق قد خلق وهناك مخلوق من علق خلاص الموضوع بسيط خالص يا جماعة كان عندهم فورية كان عندهم فورية في حاجات بديهية بسيطة جدا النبي صلى الله عليه وسلم
بيبعت علي رضي الله عنه يوم خيبر في مهمة رسمية خاصة الاعطين الراية غدا رجلا يحبه الله ورسوله يفتح الله على يديه. المهم علي خد الراية وكان ضامن نصيبه فالنبي بيدي له وصية بيقول له ايه؟ امشي ولا تلتفت حتى يفتح الله عليك. يعني بيقول له امشي وركز ما تلتفتش كتير يا علي حتى
فتح الله عليك يعني ركز في المهمة بتاعتك في الهدف بتاعك فعليه مشي فعليه لما مشي شوية وراكب الحصان بتاعه رضي الله عنه تزكر سؤال عاوز يسأل النبي صلى الله عليه وسلم
انس بن مالك بيقول لما فتح الله علينا اه خيبر قصدنا حمرا خارجا من القرية. شفنا حمر كده فطبخناه منها فنادى منادي رسول الله صلى الله عليه وسلم الا ان الله ورسوله ينهيانكم عنها
ايه هو السؤال؟ انا يا رسول الله اقاتلهم لغاية ايه؟ يعني لو عملوا ايه؟ فكفوا عن قتالهم فيعمل ايه وهو ماشي افتكر السؤال ده المفترض يسأل ازاي يروح واخد الحصان ويلف ويرجع للنبي اه ده قال لي ولا تلتفت
فصرخ باعلى صوته وظهره لرسول الله يقول يا رسول الله على ماذا اقاتل الناس ولا يلتفت ليه؟ هو قال لي ولا تلتفت جماعة بيتعاملوا مع النبي ان هو نبي مش بيتعاملوا معه ان هو واحد طيب صالح حكيم بيعمل لمصلحتهم. لأ يا جماعة هم كانوا بيتعاملوا مع رسول الله
انه رسول الله يعني ايه رسول الله؟ يعني الرب جل وعلا. بعت واحد لهم يقول لهم الكلام الذي يريده الله هم بيتعاملوا كده يعني لما قال لنا ما تلتفتش ده كلام واحد جاي من ربنا من عند ربنا
انا بتعامل معاه ان هو رسول الله. وصل فكرة انت اما تقرأي الحديس ان ده كلام مين؟ كلام رسول الله. مش مجرد ان فيه واحد صادق امين اسمه محمد وراجل صالح
ومحبوب لا لا لا الموضوع مش كده. بس هم كانوا بيتعاملوا بقى معه ان هو نبي فالنبي ده اما يقول آآ كلمة على طول الامتثال بيتم اصله واصل والدنك اتقصقص ما هيش بتاعتهم
هو الاسوان كده بنقول لكم ان من صفات الاتباع الفورية ما هو ممكن ييجي اصل يا جماعة من من جمال الانسان المصبوغ بالعبودية الصبغة الربانية عنده الفورية يعني اه جابر بيحكي رضي الله عنه قصة رهيبة جدا
بيقول لما استوى النبي صلى الله عليه وسلم يوم الجمعة وقال اجلسوا. النبي صلى الله عليه وسلم ويوم الجمعة واقف في المسجد فبيقول لهم ايه؟ اجلسوا يعني بعد الصلاة كده انا عاوزكم استنوا
خلاص كان في صحابة بدأوا يطلعوا من الجامع الخطبة خلصت والصلاة خلصت ففي ناس بدأوا يطلعوا فكم منهم ابن مسعود رضي الله عنه فابن مسعود طلع يا جماعة عدى الباب
فسمع رسول الله يقول سمع رسول الله يقول اجلسوا. فالمفترض يعمل ايه هيدخل الجامع ويقعد فجلس على الباب راح قاعد على طول ايه هو ده هو قال اجلسوا مواليد جيشه في الجامع هو قال اجلسوا فرحت انا واقف. حتة بقى طب ما تبص وشغل دماغك وحط الدماغ بتاعتك مش عارف فين والكلام ده. لأ
انا يا جماعة تمام التعقل السمع والطاعة هو ده تمام التعقل اللي اللي عنده عقل وعنده تفكير نقدي وتفكير محترم وبيشغل عقله هو اللي عنده السمع والطاعة اللي مش مشغل عقله والله يا جماعة هو اللي بيقول سمعنا وعصينا وما عندوش العقلية ديت. ليه بقى
لان انا عقلي طالما دلني على ان هذا نبي يبقى تمام التعقل ان كلامه يكون في اعلى درجات الفورية لكن هي الاشكال كله ان حضور ان ده نبي في العقل
مش الحضور العالي عشان كده بنتعامل معاه تعامل الكلام الكويس صاحب الكلام الطيب اللي ممكن ايه؟ اه ان شاء الله نعمل به وكده والكلام ده كله. عشان كده تبقى قاعد في مجلس كده وتقول لي ما ينفعش النبي صلى الله عليه وسلم فيه نص في الكلام ده
فيقول لك ايه اه بس اه بس ايه يا حبيب قلبي انت والله ازعجت قلبي وانا بقول لك النبي صلى الله عليه وسلم وتقول لي اه بس. بس دي تحس ان هي جنزير ودخل قلبك حاجة بتقطع في قلبي. اما اقول
لكاك. النبي صلى الله عليه وسلم يقول لك ايه اه يعني ايه؟ اوفروا اللحى. وانت قاعد عمال تقطع منها وتقطع وتقطع وتقطع ولو لان الامر بيدك نفسك تجيبها. انت ليه كده
اصل فيه قول بيقول وفيه قولين بيقولوا مش قولين بيقولوا والكلام ده كله. وانت عاملها عشان القول ربنا يعفو عنا ويرزقنا الادب مع كلام رسول الله صلى الله عليه وسلم
ابن مسعود جلس. يا جماعة اعجب من زلك ان ابن رواحة كان خرج بقى عدى شوية المسجد وابتعد شوية بس سمع ان النبي صلى الله عليه وسلم بيقول اجلسوا لان البيوت كانت الدنيا متفتحة خالص فتسمع عادي المسجد
سبحان الله! ايه اللي حصل فابن رواحة راح قاعد في بيت ناس كان واقف معاهم لدرجة ان عائشة كانت تضحك وتقول لرسول الله يا رسول الله الا ترى لابن ابن رواحة
قلت اجلسوا فجلس في دار بني فلان الله اكبر هي دي يا جماعة الفورية هي دي الفوايد. طبعا اللي بدأت اتكلم مع حضراتكم آآ للسنة الجاية تشاورية الصحابة مش هنخلص
فنزل التحريم لانها رجس من عمل الشيطان اما عنيب طيب ماشي ونروح قايمين. لا لا لا قايمين ايه يا جماعة كانوا حاطين كانوا دبحوا وحطوا اللحمة في القدور واللحمة بتغلي
عارف انت ريحة كده اما تكون معدي من قدام محل كده ومعدي من قدام البرنس وقاعد ريحة الكبدة تهف عليك كده هم كانوا في اللقطة دي والدنيا قاعدة تهف عليهم وجعانين جدا
ويجوا هم كده يقول لك ايه؟ الا انها حرمت. تباكو اللقطة طب اشوفها استوت ولا ما استوتش طب حتة صغننة طب اشوف الملح فاكفئت القدور بما فيها وانها لتفور بما فيها
يا جماعة ايه ده يا جماعة؟ ايه الدماغ دي وايه هو هو ده يا جماعة؟ هو ده القلب السليم الناس دي بتقرأ ان ده نص سماوي لابد ان يكون له تنفيز على الارض
ده نص سماوي هو بيقرأ القرآن ده نص من السمع. عاشروهن بالمعروف. ده نص سماوي انا كراجل بقرأ النص ده اه اين تنفيزي لي على الارض لان نصوص السماء لابد ان ايه؟ تكون على ايه؟ الارض
وهم يتعاملوا كده قتادة بيحكي عن بعض المهاجرين من الصحابة ويقول لقد طلبت عمري كله هذه الاية بيقول انا حاطط الاية دي قدامي في عمري كله بحاول اجيبها. فما ادركتها بيقول انا ده عندي من ضمن الاهداف
ضيف عارفين الجماعة بتوعوت التارجت ومش تارجت والجماعة اللي هم الصيادلة اللي بيبيعوا ده ويقول لك انا عندي تارجت احقق مش عارف قد ايه كده ده برضه عنده جدا برضه. ان هو يمسك الايات اية
ايات يقول فانا طلبت عمري كله هذه الاية. فما ادركتها ان ان استأذن على بعض اخوتي فيقول لي ارجع فارجع وانا مغتبط. بيقول انا نفسي اطبق المعنى ده اجي اخبط عليك ارن عليك الباب. سلام عليكم. كلم محمد لو سمحتم
والله محمد مش فاضي دلوقتي بيقول لك ارجع وتعال في وقت تاني. بيقول واروح ماشي وانا مبسوط. بيقول الموقف ده مش عارف اطبقه يقول ده تطبيق قول الله قيل لكم ارجعوا فارجعوا هو ازكى لكم والله بما تعملون عليم
اذا جمع وان قيل لكم ارجعوا ارجعوا هو ده همه كله اه والله هو الاية كده بتقول وان قيل لكم ارجعوا فارجعوا. هو ازكى يعني ايه ازكى؟ اكثر نماء وتطهير
لقلوبكم وعقولكم ودرجاتكم وحسناتكم وصحيفتكم كل ده ده احسن لك ده النهارده تيتة زعلانة موت وطنط خلود خلاص خصمتنا وعمته ليلى وتسنيم ما بتردش علينا ويوم لقصر النينة على شجر رباب
وبعدين بنتها قالت ماما مش فاضية دلوقتي وعليها بقى وعلى طول بلوك على الصفحات وشيلي رقمها من عندنا واقطعي سلك التليفون والله العظيم ما هيشوفونا تاني ايه يا جماعة في ايه؟ يقول لك انا بعت لك رسالتين واتصلت على الارضي وانت شفت اتنين صح زرقاء صح ولا لأ؟ ومتصل الان
اذ يكتب الان يا حبيب قلبي انا بقول لك ارجعوا فارجعوا مش ربنا قال هو ازكى لكم. ماشي ماشي عادي عادي. ماشي انت ليه بتتربص لي كده وقاعد تقول لي ماشي ماشي انا حاسس اني اسمع صوتا يقطر منه الدم
ليه والكلام ده كله؟ وايه بقى كمان ده احنا هنخاصم اللي مش يخاصمها كل ده ليه ان الاخت قالت ارجعوا لان ده دين فطرة ده بيفرض انا زعلان مع مراتي
افرض انا وابني انا كنت بزعق ليه مني وانت بترن الجرس ارد عليك وانا من فعل اقابلك وانا اموري مش مترتبة يمكن في توتر في البيت يمكن بننقل حاجة في في الصالة وبندخل حاجة مكان حاجة
اه والزروف لا تسمح سبحان الله اللي بيتعامل مع نصوص الوحي انها نصوص الانفع هيلاقي الموضوع ايه طبعا الناس ممكن اما تسمع كده يقول لك ايه؟ والله المفترض في التماس اعزار والمفترض الناس تفهم. اه والله المفترض الناس تفهم. بس هل انت فهمت
يعني كل الليل امال يستعجب الناس اللي ايه بتعمل كده انت حضرتك ممكن تيجي لغاية البيت وتروحي تزوري فلانة ترن الجرس وتروح بصالك من بلكونة كمان بتقول لك نعم ايوة ازيك؟ ازيك استازة شيماء؟ ازي حضرتك؟ لا والله مش هينفع دلوقتي. ممكن تعدي علي وقت تاني
انتم بتقولوا عادي بس عادي دي في المعادي. في وقت الجد اه ممكن الموضوع يكون في حتة تانية. ويا سلام بقى لو انت مسافر لو انت مسافر له مسلا ايه؟ نص ساعة ولا حاجة
ولا عشرة ايه؟ لا. وفي واحد يقول لك والله انا اتعاملت معه وعديت الموضوع عادي جدا. بس كنت متضايق صح كنت متضايق بدون ما حد يسمعنا. اه الاية بتقول لك ايه؟ ما تتضايقش لان ده ازكى لكم
ماشي انا احسها قلة تقدير انك تقول لي لا مش دلوقتي. اه انت بتحسها قلة تقدير لانك لو كنت صاحب عقل ما كنتش هتقول كده بس ده لقلة عقلك وقلة استيعابك قلت كده
لان من له الحكمة البالغة شرع هزا من له الحكمة البالغة شرع هذا وطالما شرع هذا ففيه التوفيق كله. وفيه التقدير كله عشان كده اللي بيحس بقلة التقدير ده اللي ايه
عنده دنو في يعني عنده مشكلة يعني ما هو عقله على قده. عشان كده هو ده استيعابه هو كده يا جماعة لو دارس ومعه يعني شهادة صحية نقية ما كانش هيقول كده
وفي نفس الوقت الشرع بيقول لك انت كده لكن بيقول له هو ايه اجبر اخوك ومن كان يؤمن بالله واليوم الاخر فليكرم ضيفه وان تؤنس الوحشان لك صدقة واحاول بقدر الامكان ما تكسرش قلبه فالشرع يكلمه قوي ويحفزه ويزكر له قصة ابراهيم والعجل الحنيت وكل
كل الكلام ده عشان يتحرك بس في نفس الوقت يقول لك لو قال لك ارجع ارجع لان البيوت مش كلها كده وكل واحد بقى راجع يا جماعة للدوافع ما انا ممكن اكون اقول لك من باب الايه؟ من باب الترخيم عليك
انت كده ايه آآ انت كده ما طبقتش الدرس ما طبقتش الاية. يعني هو يعني انت دلوقتي ايه واحد بيرن علي اي ارجع ما انت كده بترخم علي ما هو الاية مش قالت لك ترخم على الناس بكده. لأ انا عندي ظرف
فقلت لك والله غير مناسب دلوقتي بس خلاص وطبعا الكلام ده غير محمول على انك تديني موعد ما مش هطلع لك انا من المنصورة وتقول لي اه ان شاء الله الموعد الساعة تلاتة. انت جيت؟ اه ارجع
انا انا لو رجعت مش هتشوفني تاني لازم يبقى في سبب بقى حقيقي انك تقول لي خلاص الشرع زي ما بيخاطب حضرتك بيقول لك لو اتقال لك ارجع ترجع بيخاطبني انا اللي انا احسن الضيافة
واختار اطيب الكلام وطبعا ارجع مش هقولهالك كده يعني كده ايه بتاع لأ اقولهالك برضو بطريقة والله جزاكم الله خيرا بس انا مش فاضي دلوقتي استسمحك لو نأجلها في موعد تاني بس والدنيا بسيطة جدا
طبعا وانتم عارفين اداب الاستئزان زمان واحنا في تانية ابتدائي لو تفتكروا وفي رواية في تالتة ابتدائي درسناها نعمل ايه؟ نخبط مرة وبعدين ننتزر شوية وبعدين خبط تاني وبعدين انتزر شوية وبعدين تبقى بعيد عن الباب ما تبقاش واقف
كده قدام الباب عشان الناس ما بتفتحش كده تلاقيك في وشه وعشان مش عارف ايه يا زمان خدنا الحاجات دي وبعدين تخبط التالتة ما حدش فتح تعمل ايه؟ ارزع الباب برجلك. وحط ايدك على الجرس واوعى تسيبه. واقول له انا هنا راشق لغاية ما تفتح لي
انت فاكر ان حضرتك ان انا همشي؟ لا ده انا جايب اولادي عشان اما انا اتعب في رنة جرس اسند واحد على الجرس. وواحد يخبط عالشباك وواحد يقول لك يا عمو وينادي عليك في الشارع وواحد شف هتفتح يعني هتفتح
لان هو شرع الاستئزان ليه انت تسمعني اذا يجب عليك ان تضيفني. وفي رواية ان ابيت عندك هو ده بقى يرن عليك الساعة حداشر بالليل واحدة والتانية والتالتة والرابعة انت مش هتجبني انت مش هترد علي لا هجيبك من التليجرام رن عليه التليجرام طب افرض عنده
اقطع عليه الاجتماع ده دي متعة ما يعرفهاش الا اهل التخصص. اقطع عليه الاجتماع. خلصت الاجتماع؟ اه ادي له واحدة واتس. خلص الواتس ادي له وكمان واحدة بقى ايه كمان مش طب رن عليه من تليفون تاني. انت بتعمل ايه يا ابن الحلال
انت عاوز تعمل ايه؟ او بعدين في الاخر خالص ايه؟ سلام عليكم. الاخ فلان؟ اه. يعني ممكن سؤال انت كل الكلام ده عاوز سؤال؟ اه اتفضل. آآ ما حكم الاستحمام باللبن
آآ انا والدتي آآ جابت لاختي آآ اسورة يعني انت مصحياني الساعة حداشر ونص بالليل وحصرتني كل المحاصرة ديت عشان تقولي لي ما حكم مش عارف الايه والكلام ده كله وانا
وسبحان الله! ما هو عشان كده بقول لكم ان اداب الاسلام ان فيه حاجات اساسية مرتبطة بالفطرة يعني هو فطرية ان انك تعمل كده في حد عشان كده فعلا الادب الضائع هو الادب الاستئزان
ادب ضائع المفترض انت خلاص وصلت لي الرسالة ديت فنسأل الله السلامة رافع رضي الله عنه بيقول نهانا رسول الله صلى الله عليه وسلم. عن امر كان لنا نافعا قل هو نهانا عن امر كان لنا نافعا
بيقول كنا مستفيدين منه. يعني هم كانوا ب آآ بيعملوا حاجة كده في الارض وكان بيتاجروا بطريقة معينة في الثمار فالنبي صلى الله عليه وسلم نهى عن هذا الامر. فهو بيقول ايه؟ نهانا النبي
عن امر كان لنا نافعا وطواعية الله ورسوله انفع لنا شفتم يا جماعة هم بيشوفوها ازاي هم بيشوفوها حاجة تانية خالص. هو بيقول هو نهانا عن شيء كان نافعا لنا لكن طواعية النبي انفع لنا
عشان كده الله سبحانه وتعالى قال لنا الحسم بمن يريد ان يتزكى لما قال الله سبحانه وتعالى في سورة الاحزاب النبي اولى بالمؤمنين من انفسهم. يعني ايه يعني انا نفسي
هنا كمحمد لي نفس؟ اه الاية دي بتقول لي محمد صلى الله عليه وسلم اولى بنفسك دي منك انت النبي اولى بالمؤمنين من انفسهم عشان كده اما يقول لك حاجة
انها تطبق من هذا المعنى لذلك فبنقول بنأكد عودنا قوي معلش في الحتة دي لكن الفورية دي مهم ان هي تاخد راحتها قوي فيها ان الطاعة ان الطاعة هي الفورية يا جماعة
ان الطاعة لازم يبقى فيه من خصائصها الفورية انس يقول كنت اسقي ابا عبيدة وابا طلحة وابي رضي الله عنه من فضيخ ظهر وتمر اللي هو خمر يعني انتم عارفين الخمر عند العرب كالماء
كانوا بيستغنوا عنه بالماية هم كانوا بيشربوش مية ويشربوا خمرة. ده المشروب اللي الرسم بتاعهم يقول فجاءهم اتي فقال ان الخمر قد حرمت. واحد جاي لهم من عند النبي بيقول لهم الخمرة قد حرم
فقام ابو طلحة قال قم يا انس فاهرقها فاهرقتها قال له يا انس وقع لي البراميل ديت والايه الانية ديت. قال فالقيتها يا جماعة يقول ان يعني في روايات ان كان بعضهم الكأس على فيه يعني حاطط في بوقه ماسك كوباية كده زي ما انت ماسك كوباية
شاي وشاي وفي بوقه في في ميه في خمر. قال فمجها يعني ايه مجها يعني طب آآ انت يعني واحد ماسك الكوباية بقى ويقول له متأكد يعني ويشرب بق كمان
امتى ربنا طب قل لنا كده الاية الله يكرمك وهات هات بس نخلص الكأس ده راع فمجها ليه لان هو فكرة ان انا مخلوق من علق قد خلقني الخالق فهناك خالق قد خلق مخلوق من علق
هذا المخلوق اذا سمع قال الله قال رسوله انتهى انتهى وفوري انا مش بتكلم على الطاعة ركزوا وانا بتكلم على الاتباع انا بتكلم في اللقاء ده عن مفهوم الفورية يعني يلا حالا
النبي حالا ما فيش هزار. دلوقتي سبحان الله كده الصحابة بلغوا الصحابة ندي مسال في النساء ونختم به عائشة رضي الله عنها وام سلمة شوفوا بقى النساء ايه اللي حصل؟ عائشة بتقول يرحم الله
نساء المهاجرات الاول لما انزل الله قوله وليضربن بخمرهن على جيوبهن شققنا اكتف مروطهن فاختمرن بها يا سلام يا سلام! بتقول الاية دي نزلت ايه؟ بالليل. اول ما نزلت دخلت كل واحدة اللي خدت الملاية بتاعة السرير وراحت
طعاها وعملت كده غطاء وغطت الشعر. اه لا اصل الاية بتقول وليضربن وهنا الضرب معناه وخمورهن ديت اللي معناها هل الرأس تدخل وجيوبهن ويدنين؟ وهنا في قول في المسألة وعاوزين نقعد قعدة مع ام سلمة تشرح لنا
وبعد كده نروح للنبي صلى الله عليه وسلم ونقول له هنا يا رسول الادناء هنا داخل فيه مش عارف ايه؟ يا جماعة اللي بيكون الكلكعة دي تكون مع حد اه مش سالك
لكن الناس السالكين مش مكلكعين فدي الناس الفاضية عشان كده العوام يقول لك الفاضي بيعمل قاضي انت لو لو مليان مش هتعمل كده اللي مليان مستني يا ترى فيه نص جديد يا ترى فيه علم جديد فيه اية جديد استفدتها؟ على طول فورية
حورية على طول يشتغل سبحان الله! شوفوا الفرق بقى. خرج نساء الانصار كأن على رؤوسهن الغربان من الاكسية. لابسين اكسية كده تشوفهم كده اهو ده هم بقى ثم شايلين شايلين حاجة سمرة دول ولا ايه؟ ولا ايه الايه ده يا جماعة
الله لا ربنا رحيم مش هيكون هو ده طلبه. وقاعد عمال تدور تقول ايه ربنا يسترني كده وربنا يرزقني كده الشيخ هاني ويجعل لي مخرج لساني انا مش هينفع انا
والنهاردة كل شوية بنقابي احلى بحجابي اجمل مش عارف ايه وهاتها يمين وهاتها شمال وخد الشنطة كده من على الشمال لليمين ومش عارف حط وتلبس لي حزاء آآ بينور عشان في مشكلة لأ وعشان برضو نبقى برضو عشان برضو نخطف القلوب لعلام الغيوب والله
الا نريد بها الا علاء كلمة الله؟ انت لبسك ده اعلاء كلمة الله انت اللبس ده لاعلاء كلمة الله وداخلة المطاعم باللبس ده وقاعدة كل شوية تتصوري وبتاع والكلام ده كله ودي احلى طرحة في سبيل الله وده احلى لفة نقاب في سبيل الله ومش عارف ايه
تشعر بالسعادة بنقابي وانا قاعدة في مطعم البرنس مع زمايلي هنا كلنا معنا الاستازة رقية والاستاز محمد ام محمد بقى مش هينفع يا استاز محمد لان احنا اخوات هي لله هي لله
لا لشيء اخر. ربنا يحفظنا ويحفظكم. ويسترنا ويستركم الفورية يا عباد الله الفورية يا عباد الله اعلم ابا مسعود واحد اسمه ابومسعود فقاعد بيضرب غلام ليه بالسوط بعصاية كده يقول فانا بضربه فسمعت صوتا من خلفي يقول اعلم ابا مسعود فلم افهم الصوت من الغضب. انا غضبان بقى اوي
قال فلما دنا مني اذا هو رسول الله. فخدت بالي بقى ان اللي بيقول لي كده النبي صلى الله عليه وسلم قال اعلم ابا مسعود اعلم ابا مسعود يعني يا ابو مسعود خلي بالك خلي بالك يبقى في كلمة هيقولها لي
او مسعود يعمل ايه؟ نعم يا رسول الله اؤمرني. لا هو بيضرب الغلام بتاعه. فالنبي جاي من بعيد فبيقول له اعلم ابا مسعود اعلم ابا مسعود. اعمل ايه؟ عمل ايه يا
قال فالقيت الصوت من يدي العصاية رميتها قال اعلم ان الله اقدر عليك منك على هذا الغلام يا رسول الله اصله وقع اه مش عارف ايه واه الحبل بتاع الجمل مش لاقيينه وضرب اخته بالعصاية اصل
مش عارف ايه القصقصة دي ما تنفعش مع دول دور رجالي الفورية قال اعلم ان الله اقدر عليك من هذا الغلام قال فقلت لا اضرب مملوكا بعده ابدا. رغم انما
ما قالوش اضرب ولا ما تضربش ولا ليه ولا بتاع هي كلمة واحدة خلاص يغلب على زني انه رفض هذا الموقف بيصلي بهم صلى الله عليه وسلم فالنبي صلى الله عليه وسلم قاعد بيصلي بالصحابة وهو بيصلي بالصحابة
كانوا زمان وانتم عارفين المسجد ما فيش سجاد بقى والكلام ده هو حصى كده صغير وخلاص وبتحوط المسجد باطار ايه؟ بسيط كده. فكانوا يخشوا عادي ممكن يصلي بالحزاء زي ما انت ممكن تصلي الجنازة بالحزاء او مسلا ماشي في الشارع وما فيش مصلي في بنزينة على الارض فممكن تصلي ايه اه في مكان طاهر كده بس ايه ما فيش سجاد وحاجة ممكن تصلي
بالحزاء النبي بيصلي بالحزاء بتاعه والصحابة بيصلوا وهم رايحين كله لابس الحزام فالنبي وهو بيصلي خلع حزاءه ووضعه عن يساره الصحابة شافوا الموقف ده وهم بيصلوا يعملوا ايه؟ طب واحنا ما لنا
فلما قضى النبي صلى الله عليه وسلم الصلاة فليلتفت. وبيقول الازكار فوجد ان الصحابة كلهم قد خلعوا نعالهم. فقال ما حملكم على القاء نعالكم قالوا رأيناك القيت نعليك والقينا نعالنا
بس شفناك بس احنا رجال الفورية نشوفك على طول احنا لسه هنستنى قال النبي ان جبريل اتاني فاخبرني ان فيهما قذرا يعني عاوز يقول لهم ايه؟ يا جماعة لأ هو جبريل بس قال لي يا محمد ان حزائك في
في قذر في بقايا ايه شيء ملتصق به. لا يليق انك انا بس عندي انا خصوصية ان انا ايه؟ عرفت ان في حاجة فهي فاذا جاء احدكم الى المسجد فلينظر فان رأى في نعليه ايه؟ اذى او قدره فليمسحه وليصلي فيه. دي بس يجهز ايه
بس هم ما كنش في الحتة دي بقى خالص. هم كانوا في حتة تانية خالص ماشي؟ عشان كده يا جماعة في فرق بين انك تبحس في اقوال العلماء عن سلم طوارئ تنزل به من النص
وتهرب وفي فرق انك تبحس في كلام العلماء كيف يتزين وتزين عملك بالنص. يعني جالك حديس من كلام رسول الله. جت لك اية قدامك في واحدة قاعدة عمال تدور يا رب ربنا يستر يا رب ربنا يستر وانا ببحس في الفتاوى
تبقى مشكلة والله تبقى مشكلة لو طلع الموضوع ايه ان الكلام اللي انا فهمته ده للوهلة الاولى وقرأته يكون صح. انا مش هاعرف اعملها خالص. لأ مش هاعملها ان شاء
فربنا يكرمها ايه؟ في صفحة منتدى الشيخ هاني اللي صاحب مش عارف ايه. تروح رايحة للشيخ هاني وربنا يكرمها وتلاقي سلم طوارئ وتنزل منه. تقول اللهم لك الحمد على طول وتنتهي. وفي واحد تاني قاعد يقول ايه
انا فهمت من الاية دي للوهلة الاولى معناها كزا لا انا اروح ابحس هل معناها كده ولا لا؟ عشان لو كده انا من النهاردة همتثل شايفين الفرق واحد بيدور على شيخ
عشان يهرب وواحد بيدور على شيخ وكلام العلماء عشان يستوثق هل الذي وصله صحيح ام لا والفرق بين الاتنين فرق سما وارض. طب هنعرفها ازاي؟ يوم القيامة واعمالك وقلبك بيتفتح قدام منك. وتشوفي اللي كان في قلبك
هل فعلا انت كنت صادقة وانت بتدوري على الدليل ولا لأ؟ على فكرة يا عمو الشيخ والله انا بكون صادقة انتم بس اللي شايفيني كده انا مش شايف حضرتك حاجة انا احسن الزن بكل
المسلمين لكن باقول لك خلي بالك انتبهي انتبهي لان يوم القيامة ستبلى السرائر. يوم تبلى السرائر كله هيتكشف وكله هيزهر وكله هيطلع ولن ينفعك غدا انك تقولي لربنا اصل انا سألت الشيخ وقال لي كده وانت كنت عارفة اني كنت بتدوري على حاجة
عشان تريحك فانا ممكن اريحك وانا هتحاسب على الموضوع ده اه لكن عمرك ما تكوني فاكرة ان الراحة ديت راحة ممتدة لا دي مش راحة هتلاقيها في قبرك ولا في اخرتك. هتلاقيها بس
ظاهرا في دنياكي وعموما الصادق الصادق بيكون عارف كويس قوي ان هو دلوقتي بيدور على سلم طوارئ ولا بيدور على سلم يصعده ويرفعه الى النص نسأل الله ان يسترنا واياكم ويرزقني واياكم حسن العمل وحسن الخلق وحسن الختام. وجزاكم الله خيرا